als_Latn dik_Latn sag_Latn
Lëvizja Socialiste për Integrim ka pranuar zyrtarisht humbjen duke dalë në opozitë pas 8 vitesh në qeveri.
Kreu i LSI-së Petrit Vasili tha se nga sot shqiptarët do kenë opozitën e vërtetë që iu ka munguar.
Ai falënderoi më shumë se 230 mijë votues që i besuan LSI-së, duke thënë se kjo forcë do jetë zëri i shqiptarëve.
“Në radhë të parë dhe mbi çdo gjë jam këtu që në përfundim të zgjedhjeve të 25 qershorit të falënderoj pafundësisht mbi 230 mijë votues shqiptarë, mijëra e mijëra të rinj që ishin dhe lajtmotivi dhe forca themelore një fushatë të vështirë dhe mijëra burra e gra që jo vetëm votuan LSI-në por më shumë se ka për t’i ngarkuar asaj një mision, që do të thotë bërjen e Shqipërisë me një opozitë të vërtetë në këtë vend.
Kjo nevojë historike rrjedh nga një shkak madhor sepse zgjedhjet e 25 qershorit, me një fushatë terrori, në krijimin e një krimi të tillë 230 mijë votat ishin pikërisht goditja më e rëndë për këtë strategji dhe krimi i asaj rruge ku do të ecë Shqipëria dhe pas 4 vitesh mijëra shqiptarë do kenë zërin e tyre në parlamentin e Shqipërisë”, deklaroi Vasili.
Vasili nuk foli më për moton e partisë së tij se do të ishte forcë e parë, por sulmoi ato që i cilësoi “bandat e Rilindjes nuk kishin për synim zgjedhjet e 25 qershorit, por goditjen e LSI-së”.
Ndërkohë që sulmoi edhe PD-në se ka punuar sipas Vasilit për dëmtimin e LSI-së.
Vasili u shpreh se me formimin e Kuvendit të ri, misioni i kësaj partie do të jetë goditja e bandave.
Kreu i LSI tha se zgjedhjet e së dielës u zhvilluan në një klimë terrori, ku “policia e drogës” sipas tij, nuk bëri detyrën.
“Opozita e re do të zhdukë strategjinë e drogës. Polica e drogës e dominoi këtë situatë me sjelljen e saj. LSI do të jetë një zë i fortë opozitar që do të përfaqësohet nga deputetët e rinj. Ishin forca jonë e kësaj fushate, dhe do të jenë forca jonë edhe në të ardhmen. Do të vazhdojmë të arrijmë rezultate të larta. Votat që i janë dhënë LSI në këto zgjedhje janë mesazhe të rëndësishme për misionin e kësaj force politike. Ne do të vazhdojmë përpjekjet për të goditur bandat që dëmtojnë vendin. Realizuan një skenar për këto zgjedhje, që kishin si synim vetëm goditjen e LSI”, tha Petrit Vasili.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn